**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 24.04.2019 г., ПРОТОКОЛ № 4**

**ПО ТОЧКА ДВАДЕСЕТ И ПЪРВА**

**Предложение относно упълномощаване на представителя на Община Трявна в Общото събрание на съдружниците на „ВиК“ ООД – гр. Габрово, ЕИК 817040128, което ще се проведе на 14 май 2019 г.**

**Вносител: Председателят на**

**общинския съвет**

**Р Е Ш Е Н И Е № 75**

На основание чл. 21, ал.1, т. 23, във връзка с чл. 10в от Закона за водите, във връзка с чл. 55, ал. 1; чл. 56, ал. 1, т. 14, чл. 59 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение № 4 от 30.01.2013 г. на Общински съвет – Трявна, Общински съвет – Трявна

**Р Е Ш И:**

Упълномощава представителя на Община Трявна в Общо събрание на съдружниците на „ВиК“ ООД – гр. Габрово, ЕИК 817040128, Силвия Кръстева Кръстева – Председател на Общински съвет – Трявна, избрана с Решение № 83 от 15.05.2017 г. на Общински съвет – Трявна, да гласува на Общото събрание на съдружниците на „ВиК“ ООД – гр. Габрово, ЕИК 817040128, което ще се проведе на 14 май 2019 г. от 11.00 часа в административната сграда на дружеството, находяща се в гр. Габрово, бул. „Трети март“ № 6, да гласува по точките от дневния ред, както следва:

1. Отчет на управителя за дейността на дружеството през 2018 г. – „ЗА“.

2. Приемане на годишния финансов отчет на „ВиК“ ООД – гр. Габрово за 2018 г. и доклада на регистрирания одитор – „ЗА“.

3. Приемане решение за разпределение на печалбата на дружеството за 2018 г. – „ЗА“.

4. Избор на регистриран одитор за проверка и заверка на годишния финансов отчет за 2019 г. – „ЗА“.

5. Избор на Одитен комитет на дружеството, съгласно изискванията на чл. 107, ал. 2 от Закона за независимия финансов одит (ЗНФО) – „ЗА“.

Прието с 12 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**